กระซิบ
ช่วงนี้ นายกฯ บิ๊กตู่ พล.อ.ประยุทธ์ จันทร์โอชา คิวแน่นเอี้ยดมีเปิดงานนั่นนี่ทุกวัน ไม่ว่าจะไปงานไหน ก็มีคนจากภาครัฐ และเอกชน พรึ่บเต็มงาน
27 ก.พ. 2558

ช่วงนี้ นายกฯ บิ๊กตู่ พล.อ.ประยุทธ์ จันทร์โอชา คิวแน่นเอี้ยดมีเปิดงานนั่นนี่ทุกวัน ไม่ว่าจะไปงานไหน ก็มีคนจากภาครัฐ และเอกชน พรึ่บเต็มงาน
เมื่อวานนี้ บิ๊กตู่ ไปเป็นประธานเปิดงาน “โครงการปณิธานความดี ปีมหามงคล” เปิดงานเสร็จก็เดินชมนิทรรศการ ทันใดนั้นเอง สุพจน์ อาวาส เอ็มดี เอสเอ็มอีแบงก์ ก็พุ่งเข้าไปคารวะท่านนายกฯ แนะนำตัวและกราบขอบคุณที่นายกฯ เห็นความสำคัญของเอสเอ็มอีจนยกให้เป็นวาระแห่งชาติ
ว่าแล้วสุพจน์ก็บอกนายกฯ ว่า ประธานแบงก์ สาลินี วังตาล และพนักงานจะดูแลผู้ประกอบการเอสเอ็มอีไทยให้ดีที่สุด ก่อนจะกระซิบถามอะไรที่ข้างหูนายกฯ ไม่มีใครรู้ว่า สุพจน์ถามอะไร แต่ได้ยินนายกฯ ตอบเสียงดังฟังชัดว่า
“ทำให้ดี ผมไม่ยุบเอสเอ็มอีแบงก์หรอก ไปตั้งใจทำงานให้ดี โอเคนะ” แค่นี้ เอ็มดีเอสเอ็มอีแบงก์ก็โล่งใจ